MEDDELELSE FRA KOMMISSIONEN TIL RÅDET

Finansielle oplysninger om den europæiske udviklingsfond

1. Indledning

Som fastsat i artikel 7, stk. 3, i den interne aftale[1] og i artikel 57, stk. 3 og 4, i finansforordningen for den 10. EUF[2], forelægger Kommissionen i dette dokument sine prognoser over de forventede forpligtelser, betalinger og bidrag for regnskabsårene 2012 og 2013 under hensyntagen til prognoserne fra EIB (Den Europæiske Investeringsbank) vedrørende investeringsfaciliteten.

Dette dokument omhandler den finansielle gennemførelse af EUF'erne (8.-10.) for 2011 og prognoserne for gennemførelsen for 2012-2014.

Med hensyn til finansieringen af EUF betaler medlemsstaterne bidrag til de instrumenter under 9. og 10. EUF, som Den Europæiske Investeringsbank (EIB) forvalter (investeringsfaciliteten og rentegodtgørelser), direkte til EIB. For alle andre instrumenter, herunder også de tidligere instrumenter, der forvaltes af EIB (risikovillig kapital og rentegodtgørelser), betales bidragene til Kommissionen.

2. Indledning

Kommissionen og EIB har ajourført deres prognoser over forpligtelser og betalinger for de enkelte AVS[3]- og OLT[4]-lande for regnskabsårene 2012 og 2013. Man har specielt været opmærksom på overslaget over betalingerne, og dette af to grunde: på den ene side for at bistå medlemsstaterne med at afsætte så nøjagtige beløb som muligt i deres nationale budgetter, og på den anden for at sikre, at der er tilstrækkelige finansielle ressourcer til rådighed for EUF, således at problemer med manglende likviditet kan undgås.

Som fastsat i artikel 7 i den interne aftale om 10. EUF[5] og i artikel 57, stk. 5, i finansforordningen[6] vil prognoserne blive revideret i meddelelsen fra oktober 2012.

Nedenstående graf giver et generelt overblik over udviklingen i tidligere forpligtelser og betalinger og den forventede udvikling i perioden 2012-2013 (Kommissionen og EIB).

Forpligtelser og betalinger: udvikling i perioden 1998-2013 (mio. EUR)[7]

3. Status over gennemførelsen af de europæiske udviklingsfonde pr. 31. december 2011 (forpligtelser, betalinger og finansiel situation)

Bilag 1, 2 og 3 viser henholdsvis de faktiske forpligtelser, betalinger og den finansielle situation, der blev registreret i 2011, sammenholdt med de prognoser, der blev lavet i oktober 2011[8], og den forventede udvikling i 2012 og 2013.

Ved udgangen af 2011 var der indgået forpligtelser for omkring 63 % af den 10. EUF som led i at nå det mål, at der skal være indgået forpligtelser for den 10. EUF ved udgangen af 2013.

4. Finansielle prognoser for 2012-2014[9]

Følgende tabel viser en ajourføring baseret på vores seneste prognoser.

5. Prognose over finansiel gennemførelse for regnskabsårene 2012 og 2013

Resultatet af de nye prognoser er vist i bilag 1-3.

Medlemsstaternes bidrag til EUF for 2012 blev fastlagt af Rådet i oktober 2011[10] og er på 3 600 mio. EUR for Kommissionen og 280 mio. EUR for EIB. Den nye prognose for 2012 bekræfter EIB's likviditetsbehov på 280 mio. EUR. Da betalingerne i 2011 var mindre omfattende end skønnet, og der blev overført betydelig likviditet fra 2010, finder Kommissionen, at det er berettiget at reducere anmodningen til 2 600 mio. EUR.

Det nye loft for medlemsstaternes bidrag i 2013 er fastsat til 3 300 mio. EUR for Kommissionen og til 250 mio. EUR for EIB[11].

Det skal understreges, at disse tal udgør en foreløbig prognose og skal behandles med forbehold. Kommissionen og EIB vil udarbejde nye og mere pålidelige overslag efter sommeren. De vil blive fremlagt i oktobermeddelelsen.

Bilag 4. Bidrag (EUR) pr. medlemsstat til EUF for 2012

[1] Intern aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (EUT L 247 af 9.9.2006, s. 32).

[2] Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond.

[3] Stater i Afrika, Vestindien og Stillehavet.

[4] Oversøiske lande og territorier.

[5] EUT L 247 af 9.9.2006, s. 32.

[6] Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond.

[7] Skønnede beløb for 2012-2013.

[8] KOM(2011) 692 endelig af 26.10.2011.

[9] Da der ikke er indgået en aftale om de finansielle rammer for perioden efter 2013, og de forventes at have væsentlig indvirkning på gennemførelsestallene, oplyses der for 2014 p.m.-beløb og der fremlægges ikke skøn for 2015.

[10] Rådets afgørelse af 18. november 2011 (dok. nr. 16965/11).

[11] Rådets afgørelse af 18. november 2011 (dok. nr. 16965/11).